**Obaveze za hemijsku i srodne industrije u skladu sa Konvencijom o hemijskom oružju**[[1]](#endnote-1)

**Tabela u nastavku nudi pregled obaveza koje proizilaze iz Konvencije o hemijskom oružju i daje sumarni prikaz ograničenja koja se odnose na određene hemikalije**

|  |  |  |  |  |
| --- | --- | --- | --- | --- |
|  | **Lista 1** | **Lista 2** | **Lista 3** | **Diskretne organske supstance (DOC)** |
| **Hemikalije/postrojenja**  | Hemijski agensi; ključni prekursori u završnoj fazi izrade hemijskog oružja  | Potencijalni hemijski agensi; drugi ključni prekursori hemijskog oružja; određene hemikalije dvostruke namene  | Stari hemijski agensi[[2]](#endnote-2); ostali prekursori hemijskog oružja; određene hemikalije dvostruke namene  | Postrojenja koja proizvode neklasifikovane diskretne organske supstance (DOC), diskretne organske supstance koje sadrže fosfor, sumpor ili fluor (PSF hemikalije)  |
| **Komercijalna namena**  | Nema je ili je vrlo ograničena | Mala do umerena | Rasprostranjena | Rasprostranjena |
| **Godišnji prag aktivnosti koji podleže obavezi prijavljivanja (deklarisanja)**  | >100 g ukupno (<10kg) ukupna proizvodnja svih hemikalija sa Liste 1  | Proizvodnja, upotreba ili prerada > 1 kg za BZ; 100 kg za druge hemikalije iz grupe A; 1 tona za hemikaije iz grupe B[[3]](#endnote-3) | Proizvodnja > 30 metričkih tona | Proizvodnja > 200 metričkih tona ukupno za diskretne organske supstance. Proizvodnja > 30 metričkih tona za pojedinačne PSF hemikalije |
| **Godišnji prag aktivnosti koji podleže obavezi izveštavanja (po postrojenju)** | Bilo koja količina | 1 kg za BZ; 100 kg za druge hemikalije iz grupe A; 1 metrička tona za hemikalije iz grupe B. | 30 metričkih tona  | Nema  |
| **Aktivnosti koje se na godišnjem nivou prijavljuju i/ili o kojima se izveštava**  | Podaci o proizvodnji, izvozu i uvozu za prethodnu kalendarsku godinu; proizvodnja predviđena za narednu kalendarsku godinu  | Podaci o proizvodnji, preradi, potrošnji, uvozu i izvozu za prethodnu kalendarsku godinu; predviđena proizvodnja, prerada i potrošnja za narednu kalendarsku godinu. | Podaci o proizvodnji, izvozu i uvozu za prethodnu kalendarsku godinu; proizvodnja predviđena za narednu kalendarsku godinu | Sinteza podataka o proizvodnji za prethodnu kalendarsku godinu  |
| **Rok za podnošenje godišnjih izveštaja i deklaracija** **- predviđene aktivnosti (samo deklaracije)** | 3. septembar u kalendarskoj godini koja prethodi kalendarskoj godini u kojoj se predviđene aktivnosti realizuju.  | 3. septembar kalendarske godine koja prethodi kalendarskoj godini u kojoj je planirana realizacija predviđenih aktivnosti  | Nije primenjivo  |
| **Prethodne aktivnosti** | **28. februar naredne kalendarske godine**  |
| **Prag aktivnosti za inspekcijski nadzor**  | >100 grama (<1 kg) ukupne proizvodnje svih hemikalija sa Liste 1  | Proizvodnja, potrošnja ili prerada > 10 kg za BZ; 1 metrička tona za ostale hemikalije sa Liste 2A; 10 metričkih tona za hemikalije sa Liste 2B  | Proizvodnja > 200 metričkih tona.  | Proizvodnja > 200 metričkih tona ukupno za diskretne organske supstance, uključujući i PSF hemikalije  |
| **Sporazum o sprovođenju rutinskog inspekcijskog nadzora postrojenja**  | Obavezan  | Obavezan (osim ako samo postrojenje i Organizacija za zabranu hemijskog oružja ne ugovore drugačije)  | Nije obavezan osim ako određeno postrojenje to ne zahteva  |
| **Maksimalan broj inspekcija** | Broj se utvrđuje na osnovu postojanja rizika po cilj i svrhu Konvencije o hemijskom oružju | 2 puta godišnje po postrojenju  | 2 puta godišnje po postrojenju, uz ograničenje za kombinovani broj inspekcijskih nadzora postrojenja u kojima se proizvode hemikalije sa Liste 3 i DOC  | 2 puta godišnje po postrojenju, plus ograničenje za kombinovani broj inspekcijskih nadzora postrojenja u kojima se proizvode hemikalije sa Liste 3 i diskretne organske supstance  |
| **Ograničenja uvoza i izvoza**  | Uvoz i izvoz dozvoljeni su samo iz, odnosno samo u zemlje potpisnice Konvencije; ponovni transferi su zabranjeni  | Uvoz i izvoz dozvoljeni su samo iz, odnosno samo u zemlje potpisnice Konvencije (osim robe široke potrošnje i smeša koje sadrže <10% hemikalija sa Liste 2B ili <1% hemikalija sa Liste 2A)  | Izvoz u države potpisnice Konvencije i države koje nisu potpisnice Konvencije koje dostave Potvrde o krajnjoj nameni (osim robe široke potrošnje i smeša koje sadrže < 30% hemikalija sa Liste 3)  | Nema ograničenja |

Dodatna ograničenja i obaveze koje proizilaze iz Konvencije o hemijskom oružju

[**Lista 1**](https://www.opcw.org/chemical-weapons-convention/annexes/annex-on-chemicals/schedule-1/)

* Izvoz u, i uvoz iz država potpisnica **mora biti u dozvoljene svrhe** (istraživačke, medicinske, farmaceutske ili zaštitne) i u količinama koje državi potpisnici koja hemikalije kupuje omogućava da zadrži ukupnu količinu tih hemikalija koja je **u bilo kom trenutku jednaka ili manja od 1 tone.**[[4]](#endnote-4)
* **Ponovni izvoz/ ponovni prenos hemikalija sa Liste 1 je zabranjen.**
* **Svi prenosi podležu obavezi prethodnog obaveštavanja i zahtevaju dostavljanje izjave o planiranom prenosu na godišnjem nivou.**
* Ograničenja se primenjuju bez obzira na količinu koja se prenosi ili koncentraciju hemikalije, ako je u pitanju smeša.

[**Lista 2**](https://www.opcw.org/chemical-weapons-convention/annexes/annex-on-chemicals/schedule-2/)

* Hemikalijama sa Liste 2 se vrlo često trguje u vidu smeša ili formulacija. Konvencija o hemijskom oružju izuzima smeše koje sadrže hemikalije sa Liste 2 iz zahteva za podnošenje godišnjeg izveštaja i/ili prijave tj. deklaracije, **ako je koncentracija svake od hemikalija sa Liste 2 u smešama po masi manja od 30 procenata**.
* Hemikalije sa Liste 2 imaju legitime komercijalne namene u količinama koje ne prelaze jednu tonu godišnje.

[**Lista 3**](https://www.opcw.org/chemical-weapons-convention/annexes/annex-on-chemicals/schedule-3/)

* Hemikalije sa Liste 3 mogu se izvoziti u zemlje koje nisu potpisnice Konvencije samo u slučaju da te zemlje dostave potvrdu o krajnjoj nameni uz obezbeđenje o sprečavanju ponovnog prenosa tih hemikalija.[[5]](#endnote-5)
* Hemijske smeše koje sadrže manje od 30 procenata hemikalija sa Liste 3 i proizvodi koji su identifikovani kao roba široke potrošnje i pakovani za maloprodaju za ličnu upotrebu ili za pojedinačnu upotrebu **mogu se izvoziti** **u države koje nisu potpisnice Konvencije o hemijskom oružju**.

[**Neklasifikovane diskretne organske supstance (DOC)**](https://www.opcw.org/our-work/non-proliferation/controlled-chemicals/)

* Konvencija o hemijskom oružju sadrži izuzeća u vezi sa deklarisanjem tj. prijavama za preduzeća koja se bave isključivo proizvodnjom ugljovodonika, eksploziva ili polimera/ oligomera.
* Ne postoje definisani pragovi koncentracija DOC u smešama.
1. Usvojeno i prilagođeno iz “Overview of the CWC Obligation for the Chemical and Related Industries,” U.S. Department of Commerce, Bureau of Industry and Security, maj 2006. godine, *<http://www.cwc.gov/assets/pdf/outreach\_industry\_publications\_cwc001.pdf>.* [↑](#endnote-ref-1)
2. Staro hemijsko oružje deli se u dve kategorije: 1) hemijsko oružje proizvodeno pre 1925. godine i 2) hemijsko oružje proizvedeno između 1925. i 1946. godine „koje je do te mere degradirano da se više ne može koristiti kao hemijsko oružje“. Staro hemijsko oružje prve kategorije mora biti „uništeno ili odloženo kao“ toksičan otpad u skladu sa važećim nacionalnim zakonima države potpisnice Konvencije po dobijanju potvrde Organizacije za zabranu hemijskog oružja, kojom se potvrđuje da je zaista proizvedeno pre 1925. godine. Oružje koje se nalazi u drugoj kategoriji starog hemijskog oružja uništava se u skladu sa zahtevima sadržanim u „Kratkom opisu hemijskog oružja“ Organizacije za zabranu hemijskog oružja iz 2017. godine, koji važe kod uništavanja hemijskog oružja, *<https://www.opcw.org/about-chemical-weapons/what-is-a-chemical-weapon>.* [↑](#endnote-ref-2)
3. Odnosi na BZ: 3-kinuklidinil benzilat (CAS registarski br. 6581-06-2). [↑](#endnote-ref-3)
4. Na godišnjem nivou, države potpisnice Konvencije o hemijskom oružju ne smeju da proizvedu više od jedne (1) tone hemikalija sa Liste 1 i ne smeju da u bilo kom trenutku u posedu imaju više od jedne (1) tone tih hemikalija. [↑](#endnote-ref-4)
5. Svaka pojedinačna država potpisnica Konvencije mora da usvoji mere koje obezbeđuju da se prenos hemikalija sa Liste 3 državama koje nisu potpisnice Konvencije vrši samo u svrhe koje nisu zabranjene Konvencijom. Pomenute mere obuhvataju zahtevanje od države primaoca izdavanje potvrde koja, između ostalog, navodi sledeće: da se prenos hemikalija vrši samo u svrhe koje Konvencijom nisu zabranjene; da se date hemikalije ne prenose ponovo; vrste i količine hemikalija; njihovu krajnju namenu; i imena i adrese krajnjih korisnika. [↑](#endnote-ref-5)